Taavi Eelmaa

Taavi Eelmaa (sündinud 15. juunil 1971 Tallinnas) on eesti näitleja ja luuletaja.

Taavi Eelmaa lõpetas 1996. aastal Eesti Muusikaakadeemia Kõrgema Lavakunstikooli 17. lennu näitlejana. Kursust juhendas Kalju Komissarov. 

1996 – 2002 aastatel töötas ta Eesti Draamateatris. Alates augustist 2002 on ta Von Krahli Teatri näitleja. 

Ta on mänginud mitmes mängu- ja lühifilmis, sh Veiko Õunpuu filmides "Tühirand", "Sügisball" ja "Viimased". Õunpuu 2009. aasta filmis "Püha Tõnu kiusamine" mängis ta peaosa. 

Telesarjas "Kelgukoerad" kehastas ta uurija Posti (2010 – 2012) ja tegi kaasa ka telesarjas "Pank". 

Kirjutanud teatritekste („Kadunud sõbra juhtum”, 2014).

Looming

Filmi- ja seriaalirolle 

 2020, "Viimased" (mängufilm, režissöör Veiko Õunpuu), Pootsman Dieter
 2019, "Jeesus juhatab sind kiirteele" (mängufilm, režissöör Miguel Llansó), purjus mees
 2018, "Pank" (teleseriaal, režissöörid Marianne Kõrver, Jan-Erik Nõgisto, Juhan Ulfsak ja Rainer Sarnet), Pille isa
 2018, "Portugal" (mängufilm, režissöör Lauri Lagle), Aare
 2017, "November" (mängufilm, režissöör Rainer Sarnet), Ints
 2016, "Päevad, mis ajasid segadusse" (mängufilm, režissöör Triin Ruumet), Pontu
 2013, "Kohtumõistja" (mängufilm, režissöör Kadri Kõusaar), kohtunik
 2012, "Puhastus" (mängufilm, režissöör Antti J. Jokinen), Jaan Berg
 2011, "Idioot" (mängufilm, režissöör Rainer Sarnet), Lebedev
 2009, "Mis su nimi on?" (lühifilm, režissöör Maria Avdjuško), mees

Teatrirolle 

 Semjon Semjonovitš Medvedenko (Tšehhovi Kajakas, 1995, diplomilavastus Draamateatris)
 Woyzeck (Büchneri Woyzeck, 1996, diplomilavastus Draamateatris)
 Smike (Dickensi ja Edgari Nicholas Nickleby elu ja seiklused, 1997)
 Kiir (Lutsu ja Undi Täna õhta kell kuus viskame lutsu, 1998)
 Song Liling (Hwangi M. Butterfly, 1999)
 Lembit Pedajas (Ranneti Kadunud poeg, 2001)
 Perdican (Musset’ Armastusega ei naljatleta, 2001)
 Eddy (Mrożeki ja Undi Tango, 2002 Draamateatris)
 eri rollid (Tormise Eesti ballaadid, 2004)
 Sid Vicious (Raadi ja trupi Ainult võltsid jäävad ellu, 2004)
 Pavel (Gorki ja Sarneti Ema, 2005)
 Fotograaf, Metsmaasikas, Loomaarst, Ohverdaja jt (Paasilinna ja Smedsi Jänese aasta, 2005)
 osaline (trupi Europiraadid, 2006, koostöös Showcase Beat Le Mot’ga)
 Medvedenko (Tšehhovi ja Smedsi Kajakas, 2007)
 Helmer ja Härra (Jelineki Mis juhtus pärast seda, kui Nora oma mehe maha oli jätnud ehk Ühiskondade toed, 2008)
 Mees (Janseni ja Eelmaa Viimased korraldused neile, keda ma kunagi olen armastanud, 2009 Tartu Uues Teatris, ka lavastus koos Taavet Janseniga)
 Arcita (Lille Indiate uurimine, 2009)
 Jääger, Humbaba, Uta-Napišti jt (Jalaka ja Jüristo Gilgameš ehk Igaviku nupp, 2011)
 Onu ja Tööline (García Lorca Lillede keel, 2012)
 Jutustaja (Kane’i 4.48 psühhoos, 2013)

Tunnustus 
 1998 – Eesti Teatriliidu meeskõrvalosatäitja auhind
 2004 – Eesti Teatriliidu sõnalavastuste žürii eriauhind (koos Erki Lauri, Tiina Tauraite, Juhan Ulfsaki ja Liina Vahtrikuga)
 2006 – Ants Lauteri nimeline auhind
 2008 – Stipendium "Ela ja sära"
 2009 – Eesti Kultuurkapitali audiovisuaalse kunsti sihtkapitali aastapreemia (parim mängufilm "Püha Tõnu Kiusamine")
 2020 – Betti Alveri kirjandusauhind luulekogu "Electraumur" eest

Liikmesus
Ta on olnud Eesti Teatriliidu ja Näitlejate Liidu liige (1996 – 2014).

Isiklikku
Taavi Eelmaa isa oli näitleja Aleksander Eelmaa ja õde on lavastuskunstnik Liisi Eelmaa.

Välislingid

 
 Persona Grata Taavi Eelmaa, Teater. Muusika. Kino, 3. juuni 2003

Eesti näitlejad
Eesti filminäitlejad
Von Krahli Teatri näitlejad
Tallinna Kristiine Gümnaasiumi vilistlased
Sündinud 1971